**KLAIPĖDOS RAJONO VERSLO ĮMONIŲ SPORTO ŠVENTĖS**

 **N U O S T A T A I**

**1. Tikslas** – pasiekti, kad Klaipėdos rajono gyventojai organizuotai ir sistemingai sportuotų gyvenamosiose

vietose.

**Uždaviniai:**

1.1. Skatinti sporto plėtrą Klaipėdos rajone, puoselėti kūno kultūrą ir mėgėjų sportą, didinti

gyventojų fizinį aktyvumą.

1.2. Nustatyti sportiškiausias Klaipėdos rajono įmones ir sportiškiausią įmonės vadovą.

1.3. Gerinti žmonių tarpusavio supratimą, toleranciją, bendravimą.

**2. Vieta, laikas, organizatoriai ir vykdytojai**

2.1. Varžybas organizuoja Klaipėdos rajono BĮ sporto centras .

2.2. Varžybų vieta : Gargždų Pramogos (Skaidrioji g. 12 )

2.3. Varžybų laikas: Rugsėjo 24 d. (šeštadienis) 14 val.

**3. Dalyviai ir paraiškos**

3.1. Varžybose dalyvauja tik įmonių darbuotojai.

3.2. Vardines paraiškas dalyvauti varžybose tvirtina įmonių vadovai.

3.3. Išankstinės paraiškos varžyboms, nurodant sporto šaką siųsti el. paštu **modestassc@gmail.com****;** **gargzdusc9@gmail.com** **iki rugsėjo 22 d.**

**4. Varžybų sporto šakos ir programa:**

|  |  |  |  |
| --- | --- | --- | --- |
| **Eil. Nr.** | **Sporto šakos pavadinimas** | **Komandos sudėtis** | **Kita info** |
| 1. |  **Futbolas 5 x 5** |  4 žaidėjai ir vartininkas |  |
| 2. |  **Krepšinis 4 x 4** |  4 žaidėjai (3 vyrai ir 1 moteris) |  |
| 3. |  **Tinklinis 4 x 4** |  4 žaidėjai (3 vyrai ir 1 moteris) |  |
| 4. |  **Stalo tenisas 2 x 2** |  2 žaidėjai |  Vienu metu prie stalo žaidžia 4 žaidėjai  |
| 5. |  **Šachmatai** |  2 žaidėjai |  |
| 6. |  **Smiginis** |  3 dalyviai (2 vyrai ir 1 moteris) |  |
| 7. |  **Žvejo bato metimas** |  3 dalyviai (2 vyrai ir 1 moteris) |   |
| 8. |  **Vadovų keturkovė** |  Dalyvauja įmonės vadovas  | Rungtys : 1.Smiginis. 2.Baudų į krepšį metimai 3.Mini golfas 4. Žvejo bato metimas |
| 9. | **Dviviečių baidarių lenktynės** |  Komandą sudaro 2 dalyviai (1 vyras ir viena moteris) | Varžybų vykdymas priklausys nuo oro sąlygų. Varžybos vyks Gargždų skaidriajame karjere.  |

**5. Nugalėtojų nustatymas, bendra įskaita ir apdovanojimai**

5.1. Varžybų nugalėtojai nustatomi pagal atskirų sporto šakų galiojančias varžybų taisykles;

5.2. Varžybose vedama ir bendroji įskaita tarp įmonių komandų.

5.3. Komandinių sportinių varžybose už užimtas vietas taškai skaičiuojami nuo dalyvavusių komandų skaičiaus. Pvz. jei sporto rungtyje startavo 10 komandų, tai I vietą laimėjusiai komandai skiriama 10 taškų, už II vietą 9 taškai ir t.t.

5.4. Nugalėtojai ir prizininkai nustatomi pagal didžiausią surinktų taškų sumą. Surinkus vienodai

taškų, pirmenybė teikiama įmonėms, kurių komandos iškovojo daugiau pirmų vietų varžybose.

5.5.Sporto varžybų atskirų sporto šakų komandos nugalėtojos apdovanojamos taurėmis,, diplomais, dalyviai – medaliais. Komandos, užėmusios II ir III vietas, apdovanojamos taurėmis, diplomais, dalyviai – medaliais.

**VI. APRŪPINIMAS**

**6.1.** Komandų kelionės ir dalyvavimo varžybose išlaidas apmoka komandiruojančios organizacijos.

**6.2.** Teisėjavimo išlaidas apmoka BĮ sporto centras.

**6.3.** Įstaigų – įmonių dalyvaujančių varžybose (nepriklausomai nuo komandų skaičiaus) startinis mokestis – 145,00 € (vienas šimtas keturiasdešimt penki eurai) sumokamas pervedant pinigus į Klaipėdos rajono BĮ sporto centro sąskaitą. AB DNB bankas LT63 4010 0402 0023 8385

**6.4.** 50 % iš startinio mokesčio surinktų pinigų bus paaukoti labdarai, likusi dalis – renginio vykdymui ir viešinimui.

**6.5.** Renginio dalyviai (įmonės) galės pasistatyti savo atsivežtas palapines, reklaminius stendus. Įmonės, kurios neturės palapinių galės įsikurti pavėsinėse (teritorijoje yra 3 pavėsinės)

**6.6.** Telefonas pasiteiravimui: 862034352

**Pastabos:** *Visų sporto šakų varžybų sistemą ir rungtynių laiką, priklausomai nuo užsiregistravusių komandų**skaičiaus, nustato varžybų vykdytojas****.(Varžybų tvarkaraštį atsiųsime likus dviem dienom iki sporto žaidynių)***